Marie Aakre

Marie Aakre (født 1947) er en sykepleier ved kreftavdelingen ved Regionssykehuset i Trondheim, idag St. Olavs hospital. 

Marie Aakre var en av ildsjelene som plukket opp hospice-tanken fra England på 1970- og 1980-tallet. I 1993 var hun med på å etablere Seksjon for lindrende behandling ved Regionssykehuset i Trondheim, som var landets første kompetansesenter for lindrende behandling for mennesker i sluttfasen av livet. 

 Medlemskap / utvalg 
 medlem av Livshjelputvalget (1998–99) som arbeidet fram en NOU (Norges offentlige utredninger) om lindrende behandling for mennesker i sluttfasen av livet
 medlem av Verdikommisjonen der hun særlig arbeidet med prosjektet Verdier ved livets slutt. 
 ledet prosjektet Verdier i praksis ved Enhet for helsefaglig rådgivning, St. Olavs hospital.
 leder i Faglig Etisk Råd, Norsk Sykepleierforbund. 
 rådgiver i det private firmaet UNNIK. Firmaet har startet prosjektet Verksted for Etisk Virksomhet (VEV). 
 medlem av Nasjonalt råd for prioritering.

 Utmerkelser 
Hun fikk Livsvernprisen i 2004, som deles ut av organisasjonen Menneskeverd.  Fra juryens vurdering het det, …for sitt utrettelige arbeid gjennom flere tiår for å øke forståelsen for omsorg ved livets slutt. 

5. november 2007 ble hun utnevnt til Ridder 1. klasse av St. Olavs Orden for sin innsats innen pasient- og kreftomsorgen.Utnevnelser til St. Olavs Orden, slottet.no, 7. november 2007, besøkt 3. desember 2015

I 2013 ble hun utnevnt som æresmedlem i Norsk Sykepleierforbund.

 Referanser 

 Litteratur 
 Sosial- og helsedepartementet. 1998. http://odin.dep.no/ NOU 1999:2 Utvalg til å utrede plan for pleie- og omsorgstilbud til uhelbredelig syke og døende.
 Svendsen, Karin www.fagbladet.no/ Etikk: Hver dag og hele dagen. 
 Aakre, Marie. 2004. Hva er verdiene verdt? Tidsskriftet Norsk Lægeforening, 124, 1212 
Aakre Marie. 2016. Jakten på dømmekraft - praksisnært  etikkarbeid i helsetjenesten. Gyldendal Forlag.

Kategori:Norske sykepleiere
Kategori:Riddere av 1. klasse av St. Olavs Orden
Kategori:Vinnere av Petter Dass-prisen
Kategori:Personer tilknyttet St. Olavs hospital